Sayektosipun, bangsa Amerika manahipun ingkang kala rumiyin seneng gumbira, sapunika santun dados kebak raos melang-melang lan was-was lan boten saged tilem sakeca. Raos bombong sampun ewah dados raos miris, ngrumaosi gesangipun boten tentrem, tansah ngandhut ketir-ketir. Dene ingkang tansah dipunsumelangaken inggih bangsa asanesipun, tanggi-teparonipun, para ingkang kaanggep mengsah bebuyutanipun, malah ugi kalebet dhateng para mitranipun piyambak. Upaminipun, sawanci-wanci saged kauncalaken medal saking pandamelan, sawanci-wanci saged kemawon klilipen pelurune wong edan nyasar, punapa dene serangan teroris, lsp.